L-eks Kap Eżekuttiv tal-VGH, Armin Ernst, hu l-persuna li kien f’pajjiżna fl-aħħar ġranet sabiex jagħlaq id-deal misterjuż illi ra lil Steward Health Care jieħdu f’idejhom l-isptarijiet Karin Grech, San Luqa u l-Isptar Ġenerali ta’ Għawdex. L-isem ta’ Ernst ikkonfermah il-Ministru Chris Fearne innifsu meta ilbieraħ fil-briefing tiegħu lill-ġurnalisti qal li “kien hawn f’pajjiżna l-President ta’ Steward Health Care”. Fil-fatt, dan il-President mhu ħadd ħlief Armin Ernst, l-eks Kap Eżekuttiv tal-Vitals. Armin Ernst kien ħalla t-tmexxija ta’ Vitals f’Ottubru li għadda – ix-xahar eżatt li fih il-Gvern irċieva preżentazzjoni mingħand Steward qabel jieħdu f’idejhom it-tliet sptarijiet. ir-riżenja ta’ Ernst kienet inżammet mistura mill-VGH.